Samir Nasri

Samir Nasri (, s. 26. kesäkuuta 1987 Marseille, Ranska) on ranskalainen jalkapalloilija, pelipaikaltaan keskikenttäpelaaja. Hän edusti viimeisenä seurana belgialaista Anderlechtia. Hän lopetti ammattilaisuransa vuonna 2021.

Etniseltä taustaltaan Nasri on kabyliberberi, sillä hänen vanhempansa muuttivat Algeriasta Ranskaan. Nasria verrattiin uransa alussa pelipaikkansa ja -tyylinsä sekä taustansa vuoksi vuonna 2006 pelaajauransa päättäneeseen Zinédine Zidaneen.Samir Nasri, 19 ans, est vraiment ”made in Marseille” Le Monde. Viitattu 7.6.2007. Nasri on uskonnoltaan muslimi.‘My manager told me to choose between fasting or playing – I chose to fast’ - how Muslim footballers including Mesut Ozil and Amr Zaki approach Ramadan

 Seurajoukkueura 
Nasri pelasi kasvattajaseuransa Marseillen edustusjoukkueessa kaudesta 2004–2005 lähtien.Samir Nasri French Football League. Viitattu 7.6.2007. Vuosina 2006 ja 2007 joukkue ylsi Ranskan cupin loppuotteluun. Kaudella 2006–2007 Nasri valittiin Ligue 1:n parhaaksi nuoreksi pelaajaksi sekä sarjan tähdistöjoukkueeseen.L1's best young player and in the team of the season  Olympique de Marseille. Viitattu 7.6.2007. 

Heinäkuussa 2008 Nasri siirtyi Arsenaliin.Samir Nasri agrees to join Arsenal from Olympique Marseille Arsenal FC. Viitattu 11.7.2008. Nasri ehti edustaa Arsenalia kolmen kauden ajan. Joukkue ei voittanut yhtään pokaalia Nasrin seurassa oloaikana. Henkilökohtaisella tasolla Nasri onnistui kuitenkin tekemään läpimurtonsa maailman huipulle. Ensimmäisellä Arsenal-kaudellaan Nasri pelasi Valioliigassa 29 ottelua, joissa hän onnistui maalinteossa kuudesti. Kauden kohokohta Nasrin osalta oli 8. marraskuuta pelattu ottelu Manchester Unitedia vastaan, jonka Arsenal voitti Nasrin kahdella maalilla 2–1. Toinen Arsenal-kausi alkoi Nasrin osalta synkissä merkeissä, sillä hän mursi jalkansa 21. heinäkuuta pelatussa harjoitusottelussa.http://www.skysports.com/story/0,19528,11661_5446588,00.html Viitattu 3.7.2012 Ranskalainen oli sivussa pelikentiltä kolme kuukautta ja pelasi kauden aikana yhteensä 26 Valioliigaottelua ja maaleja kauden aikana syntyi kaksi. 

Kausi 2010–2011 oli Nasrin lopullinen läpimurto Valioliigan tähtikaartiin. Kauden aikana Nasri onnistui maalinteossa kaikki kilpailut huomioiden 15 kertaa, joista 10 syntyi Valioliigassa. Arsenal sijoittui Valioliigassa toiseksi ja Nasri valittiin Valioliigan vuoden joukkueeseen.http://soccernet.espn.go.com/news/story/_/id/908622/manchester-united-and-arsenal-dominate-pfa-team-of-the-year?cc=5739  Viitattu 3.7.2012 

2011–2012 kauden Nasri aloitti Arsenalin paidassa, mutta siirtyi jo elokuun siirtoikkunassa Manchester Cityyn 25 miljoonan punnan kaupassa. Nasrin kausi Manchesterissa sujui ailahtelevasti ja rooli jäi odotettua pienemmäksi. 21. maaliskuuta Nasri teki Citylle tärkeän 2–1-voittomaalin Chelsea vastaan pelatussa ottelussa. Koko kauden maalisaldo Valioliigassa jäi viiteen osumaan, mutta Nasri pääsi juhlimaan Cityn joukkueen mukana uransa ensimmäistä Valioliigamestaruutta. Hän voitti samana vuonna myös Community Shieldin.

Kaudella 2012–2013 Nasri teki kaksi valioliigamaalia Cityn sijoittuessa sarjassa toiseksi. Hän kuului myös FA cupin finaalin hävinneeseen joukkueeseen. Seuraavalla kaudella hän voitti valioliigan ja liigacupin mestaruudet, ja teki valioliigassa kaikkiaan seitsemän maalia. Kaudella 2014–2015 City sijoittui valioliigassa toiseksi, ja Nasri teki kaksi maalia. Seuraavalla kaudella hän oli takareisivamman vuoksi yli viisi kuukautta sivussa. Valioliigassa hän teki kaksi maalia. Elokuussa 2016 hän siirtyi loppukauden mittaisella lainasopimuksella Primera Divisiónin Sevillaan, jossa teki 23 pääsarjaottelussa kaksi maalia. 

Nasri siirtyi elokuussa 2017 Turkin Superliigan Antalyasporiin 3,5 miljoonan euron siirtosummalla. Hän ehti pelata seurassa vain kahdeksan sarjaottelua ennen kuin purki sopimuksensa tammikuussa 2018. Helmikuussa 2018 hän sai doping-rikkomuksesta puolen vuoden kilpailukiellon, joka myöhemmin piteni 18 kuukauden pituiseksi alkaen takautuvasti heinäkuussa 2017. Hän teki Englannin Valioliigan West Hamin kanssa puolen vuoden mittaisen sopimuksen tammikuussa 2019.Ex-Arsenal, Manchester City Player Samir Nasri Signs West Ham Contract Hän pelasi kevätkauden aikana viisi valioliigaottelua ja yhden pelin FA Cupissa, eikä hänen sopimustaan jatkettu.West Ham news: Andy Carroll, Adrian and Samir Nasri to leave when their contracts expire

Nasri allekirjoitti heinäkuussa 2019 1+1-vuotisen sopimuksen belgialaisseura Anderlechtin kanssa. Hän pelasi kaudella 2019–2020 Belgian liigassa seitsemän ottelua ja teki maalin 17. elokuuta 2019 ottelussa KV Kortrijkia vastaan. Belgian cupissa hän pelasi yhden ottelun 25. syyskuuta 2019 Beerschotia vastaan ja teki ottelussa Anderlechtin 1–0-johtomaalin. Anderlecht ei uusinut Nasrin sopimusta enää kaudelle 2020–2021.

Syyskuussa 2021 Nasri ilmoitti peliuransa päättymisestä. 

 Maajoukkueura 
Vuonna 2004 Nasri kuului alle 17-vuotiaiden Euroopan-mestaruuden voittaneeseen joukkueeseen.France enjoy home comforts UEFA. Viitattu 7.6.2007.. Ranskan maajoukkueessa hän debytoi ystävyysottelussa Itävaltaa vastaan 28. maaliskuuta 2007, ja maajoukkueuran ensimmäinen maali syntyi 6. kesäkuuta 2007 EM-karsintaottelussa Georgiaa vastaan. Vuoden 2008 EM-kilpailuissa hän tuli vaihdosta kentälle kahdessa ottelussa. Équipe de France FFF. Viitattu 7.6.2007.

Nasri pelasi seuraavissa MM-karsinnoissa vain kahdessa ottelussa ja 28. maaliskuuta 2009 pelatun Liettua-ottelun jälkeen häntä ei nähty Ranskan maajoukkuepaidassa lähes puoleentoista vuoteen. Ranska floppasi MM-kisoissa täydellisesti ja valmentaja Raymond Domenech sai lähteä. Tilalle tullut Laurent Blanc nosti Nasrin takaisin maajoukkueeseen ja hänet nähtiin myös Ranskan joukkueen kapteenina Luxemburgia vastaan, EM-karsintaottelussa Puolan ja Ukrainan kisoihin. Nasri oli mukana Ranskan EM-kisajoukkueessa 2012 ja teki avausottelussa Ranskan ainoan maalin, kun joukkue pelasi 1–1-tasapelin Englantia vastaan.http://www.worldfootball.net/spielbericht/em-2012-in-polen-ukraine-gruppe-d-frankreich-england/ Viitattu 4.7.2012 Ranskan kisataival päättyi puolivälierissä 2–0-tappioon Espanjalle.http://www.worldfootball.net/spielbericht/em-2012-in-polen-ukraine-viertelfinale-spanien-frankreich/ Viitattu 4.7.2012 Nasri pelasi kaikissa Ranskan neljässä ottelussa. Seuraavan kerran hänet valittiin maajoukkueeseen elokuussa 2013, ja viimeisimmän maaottelunsa hän on pelannut saman vuoden marraskuussa MM-jatkokarsinnassa Ukrainaa vastaan.

200px|thumb|right|Nasri Marseillen miehistössä.

 Lähteet 



 Viitteet 

 Aiheesta muualla 

 Samir Nasrin virallinen sivusto 
 Samir Nasri Ligue 1:n sivustolla 
 Samir Nasri Ranskan jalkapalloliiton sivustolla 

Luokka:Ranskalaiset jalkapalloilijat
Luokka:Ranskanalgerialaiset
Luokka:Dopingrikkomuksesta tuomitut ranskalaiset
Luokka:Dopingrikkomuksesta tuomitut jalkapalloilijat
Luokka:Vuonna 1987 syntyneet
Luokka:Elävät henkilöt